kardosdrur/scandi-wiki huggingface dataset:
José Luiz Guimarães Sanabio Júnior

José Luiz Guimarães Sanabio Júnior, eller bare Júnior (født 15. juni 1976), er en tidligere brasiliansk fodboldspiller (angriber).

Karriere 
Júnior har tidligere spillet for superligaklubben OB, hvor han oplevede stor succes indtil han blev solgt. I Malmö FF fik han ligeledes pæn succes, men på grund af disciplinære problemer blev han opfattet som reserve i den sidste tid af sin ansættelse, og den 31. januar 2008 skrev Junior kontrakt med FC København.

Junior havde dog haft svært ved at få tilstrækkelig spilletid i FC København, hvorfor klubben den 2. februar 2009 offentliggjorde indgåelsen af en halvårig lejeaftale med superligaklubben FC Nordsjælland om leje af Junior. Også i FC Nordsjælland opstod problemer, da Junior offentligt erklærede sig utilfreds med ikke at være fast mand i startopstillingen, hvorefter træner Morten Wieghorst undlod at bruge Junior i kampene, og lejemålet ophørte herefter. Ved udløbet af lejeperioden i sommerpausen 2009 vendte Junior tilbage til FC København, der dog ikke kunne finde anvendelse for Junior i truppen, og den 19. august 2009 offentliggjorde Randers FC, at der var indgået lejeaftale med FC København om leje af José Junior for den resterende del af 2009. 

Den 23. november 2009 blev Júnior enig med FC København om en ophævelse af sin kontrakt.. Det var derefter meningen, at Júnior skulle forlade Randers FC, som han var udlejet til ved årsskiftet, men allerede den 4. december 2009 blev Júnior bortvist fra Randers FC på grund af at han ikke ville møde op til klubbens træning. Júnior var derfor færdig i Randers FC, og vendte derefter tilbage til sit hjemland Brasilien. Her fik han i februar 2010 skrevet en ny et-årig kontrakt med Esporte Clube Vitória.

Kilder

Eksterne henvisninger 
 Spillerstatistik hos netsuperligaen 
 Spillerprofil på Randers FCs hjemmeside

Fodboldspillere fra Brasilien
Fodboldspillere fra KSK Beveren
Fodboldspillere fra AC Ajaccio
Fodboldspillere fra Derby County F.C.
Fodboldspillere fra Watford F.C.
Fodboldspillere fra FC København
Fodboldspillere fra FC Nordsjælland
Fodboldspillere fra Malmö FF
Fodboldspillere fra Odense Boldklub
Fodboldspillere fra Randers FC
Fodboldspillere fra Rotherham United F.C.
Personer fra Fortaleza
Angribere (fodbold)
Jermain Defoe

Jermain Defoe (født 7. oktober 1982 i Beckton, London) er en engelsk, tidligere landsholdsspiller, i fodbold. Han er angriber for League one holdet Sunderland. Tidligere har han spillet for AFC Bournemouth, West Ham United FC, Charlton Athletic FC, Rangers, Portsmouth FC, Tottenham Hotspur og Toronto F.C.

Eksterne henvisninger 

Fodboldspillere fra England
Fodboldspillere fra West Ham United F.C.
Fodboldspillere fra Charlton Athletic F.C.
Fodboldspillere fra Portsmouth F.C.
Fodboldspillere fra Tottenham Hotspur F.C.
Fodboldspillere fra A.F.C. Bournemouth
Deltagere ved verdensmesterskabet i fodbold 2010
Deltagere ved det europæiske mesterskab i fodbold 2012
Manwë

Manwë er en fiktiv figur i J.R.R. Tolkiens univers. Han er et gudelignende væsen, der optræder i fortællingen Silmarillion.

Manwë er den næstmægtigste vala efter Melkor. Han er konge i både Aman og Arda og kaldes Urkongen. Manwë er den af alle ainurne, der ligner sin tvillingebroder Melkor mest i Ilúvatars tanke. Han er den tredjemægtigste skabning i hele Tolkiens univers (den mægtigste er Eru, og den næstmægtigste er Melkor). Manwë er luftens vala og kaldes også Sulimo (Ardas åndedræt).

Personer i Silmarillion
Lykurgos af Sparta

Lykurgos (også omtalt som Lykourgos eller Lykurg, fra (græsk: Λυκοῦργος, Lykoûrgos, som nærmest kan oversættes med "Ulve-arbejderen", med mulig underforstået tilknytning til Apollon, som havde "den ulvelignende" som et af sine tilnavne; dateres som regel til 600-tallet f.Kr.) var en legendarisk lovgiver i oldtidens Sparta, som organiserede den militære reform af det spartanske samfund og rådførte sig med Apollons orakel i Delfi. Han er omtalt af antikke historikere som Herodot, Xenofon og Plutark. Det er usikkert, om han overhovedet har eksisteret.

Han nævnes først af Herodot, der skriver, at spartanerne på hans tid hævdede, at Lykurgos' reformer var inspireret af samfundet på Kreta. Herodot gengiver et besøg, Lykurgos angiveligt aflagde i oraklet i Delfi, hvor han - straks han trådte ind i helligdommen - blev hilst sådan af Pythia:
Hid til min rige helligdom er du kommet, Lykurgos,
kær for Zeus og alle de olympiske guder.
Jeg ved ikke, om jeg skal erklære dig menneskelig eller guddommelig -
men jeg hælder til at du, Lykurgos, er en gud.

Noter

Kilder og henvisninger

Eksterne henvisninger 

Personer fra antikkens Grækenland
Personer i græsk mytologi
Tjek fødsels- og dødsår
Hermannskogel

Hermannskogel () er et bjerg i Wien, 542 meter over havet, og er dermed Wiens højeste punkt. Det udgør en del af Wiens grænse mod Niederösterreich. Tre kilometer øst for Hermannskogel ligger Kahlenbjerget og Leopoldbjerget. Det var her indsatshæren fra Sachsen, der bidrog til tyrkernes tilbagetrækning efter den anden tyrkiske belejring af Wien, satte ind. 

På toppen af bjerget ligger "Habsburgwarte", et 27 meter højt tårn udformet som et fæstningstårn, åbnet i 1889

Eksterne henvisninger 

Bjerge i Østrig
Wiens geografi
Riesenrad

Riesenrad (tysk: "kæmpe hjul") er et pariserhjul ved indgangen af "Wurstelprater" (forlystelsesdelen af Prater) i Wien i Østrig. Det var et af de tidligste pariserhjul og i 1897 bygget for at fejre kejser Franz Joseph 1. af Østrig-Ungarns 50 år som regent. Designeren var englænderen Walter Bassett. Det forklarer, hvorfor hjulets diameter er et rundt tal i det britisk-amerikanske målesystem – 200 fod (ca. 61 meter). Riesenrad er nu en af Wiens mest populære turistattraktioner, og for mange symboliserer det byen.

Oprindeligt havde hjulet 30 gondoler, men blev alvorligt skadet under 2. verdenskrig, og da det blev genopbygget, blev kun 15 gondoler erstattet.

I populærkulturen var hjulet med i Den Tredje Mand, som er en efterkrigs film noir. Det var også med i James Bond-filmen ''The Living Daylights fra 1987.

Eksterne henvisninger 

Wiener Riesenrad
Fotogalleri: Wiener Riesenrad 

Bygninger, konstruktioner og anlæg i Wien
Pariserhjul
Melchior Khlesl

Melchior Khlesl (til tider Klesl, sjældent Cleselius) (født 19. februar 1552, død 18. september 1630) var en østrigsk statsmand og kardinal i den romersk-katolske kirke under modreformationen. Khlesl blev udpeget til biskop af Wien i 1598 og blev ophøjet til kardinal i 1616.

Kardinaler fra Østrig
Personer fra Wien
Religionssyn

Religionssyn er et begreb der bruges til at beskrive ud fra hvilket synspunkt man beskuerer religion, samt dennes plads og/eller funktion i samfundet og i menneskets bevidsthed. Gennem tiderne er der opstået mange forskellige bud på fra hvilken optik religion bør betragtes, og disse bud er ofte opstået i overensstemmelse med periodens idéhistoriske strømninger:

Positivisme: Ideen om at alt sand viden skal bygge på det vi kan bevise positivt. Erkendelse skal derfor ske på basis at eksperimenter og observationer – da de religiøse sandheder ikke kan måles og vejes må religion være opspind.

Evolutionisme: Når man overfører Darwins evolutionsteori om arternes oprindelse på samfund, kultur og religion bliver evolutionismen en teori om hvordan eksempelvis religionen har udviklet sig fra et primitive stadie til det komplekse – det interessante ved religion biver derfor oprindelsen.

Intellektualisme: Teorien om at religionen er et produkt af intellektuel arbejde, og bliver dermed også primært brug som en model til at forklare verden ud fra.

Funktionalisme: Ud fra denne teori udfylder religionen (og magien) det tomrum der opstår hos mennesket når det ikke længere med sin intellekt og ud fra videnskaben kan forklare et fænomen. Religionen er altså til for at forklare mennesket de ting det ikke selv kan forstå – og da der til evig tid vil være fænomener rækkende udover den menneskelige forstand, vil religionen også eksistere til evig tid.

Referencer 

Syn
Numerisk analyse

Numerisk analyse er en disciplin inden for matematikken.

I numerisk analyse bruger man computer til at løse matematiske problemer, der ikke eller med stort besvær kan løses ad anden vej.

Af eksempler, hvor numerisk analyse med computere har deres berettigelse, er ved løsning af større ikke lineære ligningssystemer.

 
Datalogi
Huset Babenberg

Huset Babenberg var en slægt i Østrig, som havde titler som markgrever og hertuger i tiden før Huset Habsburg kom til magten. Slægtens storhedstid var perioden fra 976 til 1248.

Østrigs historie
Audioteket

Audioteket er et forlag, der blev grundlagt i 2000. 

Forlaget har specialiseret sig i lydbøger inden for specielt skønlitteratur, krimi og biografier.

Ekstern henvisning 
 Audioteket – officiel website 

Forlag fra Danmark
Etableret i 2000
Telenor

Telenor ASA er en norsk telekommunikationsvirksomhed. De har en ledende markedsposition i Skandinavien. Det ejer Telenor A/S, Canal Digital og driver lavprisselskabet CBB Mobil.

Historie 
Telenor blev oprettet i 1855 som det statsejede Telegrafverket, skiftede navn til Televerket i 1969 og til Telenor i 1994, da virksomheden blev omdannet til et statsligt ejet aktieselskab. Frem til 1998 havde Telenor monopol på telefonitjenester til privatkunder i Norge. Selskabet blev børsnoteret i december 2000 og er noteret på Oslo Børs (TEL).

Telenor havde ved udgangen af 2009 mere end 170 mio. mobilkunder på verdensplan (inklusive Vimpelcom) og nåede derfor en plads som verdens sjette største mobilselskab samt
Syttende største virksomhed til at forhandle elektronik og telefoni. Det skete på baggrund af, at Telenor i dag ejer mobilselskaber i Norge, Danmark (tidligere Sonofon, tidligere Cybercity, CBB Mobil og Canal Digital), Sverige, Ukraine, Ungarn, Montenegro, Serbien, Rusland, Thailand, Malaysia, Indien, Bangladesh og Pakistan, Japan, Kina osv. På internetområdet ejes forskellige selskaber i Norge og i Sverige (Bredbandsbolaget og Glocalnet).

I december 2014 blev det annonceret, at den danske del af virksomheden ville blive slået sammen med Telia i et nyt selskab med omkring 3,5 mio. kunder og markedsandel på ca. 40 %. Dette er siden blevet droppet, grundet at "Selskaberne har ikke været i stand til at nå til enighed med EU Kommissionen om acceptable betingelser for at skabe en ny robust mobiloperatør".

Referencer

Eksterne henvisninger 

  

 
Etableret i 1855
Tele2

Tele2 er en af Europas største telekommunikationsoperatører med over 30 millioner kunder i 22 lande. Selskabet udbyder både fastnettelefoni, mobiltelefoni, kabel-tv og internet.

Historie 
Tele2 blev grundlagt i Sverige i de sene 1970'ere af Kinnevik-koncernen. Den første GSM-licens erhvervedes i 1988, og blev taget i brug i 1992. Dengang havde selskabet navnet Comviq. Tele2's forretning voksede sig dog først rigtig stor efter liberaliseringen af det svenske marked for telefonitjenester først i 1990'erne. Tele2 tilbød fra marts 1993 de svenske privatkunder at ringe billigere end Televerket, der hidtil havde haft monopol på fastnettelefoni. For at ringe til Tele2's lavere takster skulle man taste et bestemt forvalgsnummer før det telefonnummer, man ønskede at ringe til.

Tele 2 i Danmark 

Tele2 indtog det danske marked i 1996 og var dermed blandt de første, der brød Tele Danmark's monopol. Tele2 blev hurtigt det 2. største selskab på fastnet. Tele2's danske aktviteter blev i juli 2007 solgt til den norske Telenor-koncern for 1 mia. SEK. Tele2 havde ved salget omkring 450.000 danske kunder.

Eksterne henvisninger 
 Tele2 i Danmark 
 Tele2's internationale hjemmeside

Telekommunikationsvirksomheder fra Sverige
Virksomheder i Stockholm
Kinnevik
Øyeren

Øyeren er Norges niende største sø med et areal på 84,7 kvadratkilometer. Den ligger 101 meter over havet og er 71 meter dyb. Sammen med Leira og Nitelva danner Glomma Nordens største indlandsdelta i den nordlige enden af søen. Dele af dette vådområde blev erklæret naturreservat i henholdsvis 1975 (Nordre Øyeren) og 1992 (Sørumsneset).

Dæmningerne Bingsfossen og Rånåsfoss i Glomma er eneste hindring for småbådstrafik mellem Trøgstad og Fåberg ved Lillehammer.

Dyreliv 
Der er registreret 24 forskellige fiskearter i Øyeren, som dermed regnes som den sø i Norge med flest fiskearter. Før opdæmmingen af Glomma fandtes også ål og laks i Øyeren, men disse er nu udryddet.

Eksterne kilder/henvisninger 

 Øyeren informasjonssenter
 Nordre Øyeren naturreservat

Referencer 

Søer i Viken
Romerike
Maarja-Liis Ilus

Maarja-Liis Ilus (kunstnernavn: Maarja) (født 24. december 1980 i Tallinn, Estiske SSR, Sovjetunionen) er en estisk sangerinde og musiker der har opnået en vis succes i flere europæiske og asiatiske lande om ofte omtales som den første estiske solo-sangerinde der har opnået international succes. Ilus har også to gange repræsenteret Estland ved det europæiske melodigrandprix. Hun har desuden siden 1999 været udnævnt som UNICEF Goodwill-ambassadører.

Ilus musikkarriere startede tidligt. Allerede fra 4-årige begyndte hun at have roller i estiske børnemusicals. Efter tidligt at have opnået en del erfaring, debuterede hun i 1996 med albummet Maarja – som hun opnåede en vis succes med i Estland. Rigtig national berømmelse opnåede hun dog først senere samme år med deltagelse i Estisk Melodi Grand Prix, hvor hun optrådte med to sange: "Kaelakee Hääl" og "Kummalisel Teel", den sidste i duet med den estiske sanger Ivo Linna. Ilus og Linna vandt den estiske melodigrandprix og fortsatte til det international grad prix i 1996 hvor de blev nummer fem – men med maksimumpoints fra flere skandinaviske lande. Som følge af optræden i grad prix fik hun en kontrakt fra det amerikanske pladeselskab Geffen Records.

I 1997 vandt Ilus igen i den estiske melodigrandprix. Denne gang med sangen "Keelatud Maa". Ilus kom dette år på en ottende plads i det international grad prix. Deltages hjalp med til at gøres hendes navn kendt i Estland og hendes næste plade, First In Line fra den 28. august 1998, blev en succes i Estland. Pladen blev også udgivet internationalt, hvor den toppede albumlisten i Japan og blev spillet meget i Tyskland, Sverige, Norge og Danmark. Med pladen blev hun indtil da Estlands mest succesfulde musiker nogensinde. Hun havde dog ikke meget held med at slå igennem i USA, hvor hendes album ikke formåede at komme på Bilboardlisten. Ilus udgav samme år den estisksprogede plade Kaua Veel – med hvilke hun vandt den estiske pris: "Årets kvindelige sangerinde".

I 2001 udgav Ilus albummet City Life, hvilke igen opnåede en vis succes i Estland – men ikke kunne gentage den internationale succes fra det foregående album First In Line. I 2003 deltog hun i det det svenske melodigrandprix med sangen "He is Always On My Mind", men nåede ikke længere end til semifinalen.

Ilus har siden 2004 arbejdet på projekter med smooth jazz. Med jazzgruppen Hinkus og sunget på Tõnu Raadiks Flow of Dreams album. Hun har også indspillet en duet med den lettiske sanger Lauris Reiniks, som i 2005 blev et hit i både Estland og Letland.

 Diskografi Albummer Maarja-Liis (1996)
 First In Line (1998)
 Kaua Veel (1998)
 First In Line (1998) Japan
 Heart (1998) Japan
 City Life (2001)
 Look around (2005)
 Läbi jäätunud klaasi (2006)
 Homme (2008)
 Jõuluingel (2009)
 Kuldne põld (2012)Singler'

 First in Line (1996)
 Hold Onto Love (1998)
 Hold Onto Love (1998) Japani
 All the Love You Needed (2001)
 He Is Always On My Mind (2003)
 Tulilinnud (2015)
 Nii sind ootan (2015)

Kildeangivelser 

Personer fra Tallinn
Sangere fra Estland
Estlands Eurovision Song Contest-deltagere
Deltagere ved Eurovision Song Contest 1996
Deltagere ved Eurovision Song Contest 1997
Padling

Padling er en betegnelse for at styre og fremdrive et mindre fartøj gennem vand med en paddel. Der kan for eksempel være tale om en kano, gummibåd eller tømmerflåde. Ved padling er ens krop vendt fremad i sejlretningen (modsat roning), og man holder padlen i begge hænder fører den i mere eller mindre lodret stilling gennem vandet. Ved kajak bruges begrebet roning - og her bruger man en pagaj.

Se også 
 Rafting
Søfart
Politiassistent

Politiassistent er stillingsbetegnelsen for politipersonale i Danmark, som har mindst syv års tjeneste efter ansættelsestidspunktet på Politiskolen. Dog gælder det, at hvis man er ansat før 1. november 2008, så bliver man udnævnt politiassistent efter 5 år, grundet aftalen i daværende ansættelsesvilkår.

Efter endnu syv/fem år yderligere bliver vedkommende politiassistent af 1. grad, altså efter samlet 12 års ansættelses i politiet.

Yderligere oprykning i politiets rangsystem kræver forfremmelse.

Eksterne henvisninger

 Læs om graderne, udnævnelsestider og løn under fanebladet "SU, løn og politiets opgaver"

Assistent
Sct. Jacobi Skole

Sct. Jacobiskole og -Dagtilbud er en specialskole i Varde på Pramstedvej 10C. Specialskolen åbnede i september 2021. Skolen har blandt andet ansat en pædagogisk pedel til at inddrage eleverne i det praktiske arbejde omkring skolen.

Tidligere var kommunens specialtilbud på Tistrup skole og Lykkesgårdskolen.

Historie
Tidligere var det en ny udgave af den gamle Sct. Jacobi Skole, der blev besluttet erstattet i 2004. Første spadestik til den nye folkeskole blev taget af borgmester Kaj Nielsen 7. april 2006 og skolen blev taget i brug medio 2007.

I 2016 besluttede byrådet i Varde Kommune, at skolen skulle lukke ved afslutningen på skoleåret i 2020/2021. Derefter ville Sct. Jacobi Skole og Brorsonskolen i Varde erstattes af den nye Frelloskolen med 1.000 elever. Sct. Jacobi Skole lukkede dog kun som folkeskole, eftersom byrådet besluttede at bruge de ellers så solide og moderne bygninger til specialskole.

Referencer

Eksterne henvisninger 
Sct. Jacobi Skoles hjemmeside 

Folkeskoler i Varde Kommune
Etableret i 2007
Chefpolitiinspektør

Chefpolitiinspektør er stillingsbetegnelsen for den øverste chef for politipersonalet i en dansk politikreds. Vedkommende refererer direkte til kredsens Politidirektør og er med denne en del af kredsens topledelse sammen med vicepolitidirektøren og chefanklageren.

Chefpolitiinspektøren er uddannet på Politiskolen og har i mange år gjort karriere i politiet.

Blandt chefpolitiinspektører har været Einer Lind (Københavns politi) og Kurt Wollesen (Århus politi).

Se også 
 Politirang i Danmark
 Politikreds

Politi i Danmark
Stillingsbetegnelser
Amsterdams børs

Amsterdamse beurs () er det tidligere navn på børsen i Amsterdam. Den fusionerede den 22. september 2000 med Bruxelles' børs og Paris' børs for at danne Euronext, og kendes nu også under navnet Euronext Amsterdam.

Historie 
Amsterdam børs anses for at være den ældste i verden. Den blev etableret i 1602 af det the Hollandske Ostindiske kompagni (Verenigde Oostindische Compagnie eller "VOC") for handel med dets skrevne aktier og obligationer. Den blev senere omdøbt til Amsterdam Bourse og var den første til formelt at handle i værdipapirer.

European Option Exchange (EOE) blev grundlagt i 1978 i Amsterdam til handel med futures og optioner. I 1983 begyndte børsindeks EOE index, der bestod af de 25 største selskaber der blev handlet på børsen. I 1997 fusionerede Amsterdam børs med EOE og indekset blev omdøbt til AEX, for "Amsterdam EXchange". Det administreres nu af Euronext Amsterdam.

Børsbygningen er Beurs van Berlage langs Damrak med adresse Beursplein 5.

Kilder

Eksterne henvisninger 
 Euronext Amsterdam hjemmeside
 The oldest share in the world, issued by the Dutch East India Company, 1606.

Finansielle servicevirksomheder fra Nederlandene
Børs
Børser
Etableret i 1602
NYSE Euronext
Nederlandenes økonomi
Sandstar

 
Sand-star (Carex arenaria) er et 10-40 cm højt halvgræs, der i Danmark vokser i klitter og på heder, sandede overdrev og bakker. Rødderne har stor sandbindende evne.

Beskrivelse 
Sand-star er en flerårig urt med lange underjordiske udløbere, der kan blive meterlange, hvilket gør at hvert individ (der er spiret fra ét frø) kan danne en meget stor klon. Udløberne er beklædt med optrævlede brune lavblade.

Rødder kan udgå fra hjørnerne af alle lavblade. De har stor sandbindende evne. Ved hvert femte lavblad udgår ét eller flere oprette overjordiske skud. Når Sand-star koloniserer friskaflejret sand bliver udløberne meget lange og strakte. Derved kommer de overjordiske skud til at stå på karakteristiske rækker.

Løvbladene er rendeformede, 15-20 cm lange. Blomsterstanden er brunlig og består af mange, tilsyneladende ens, småaks. De nedre småaks er rent hunlige, de øvre rent hanlige, mens de midterste er tvekønnede – med hanblomsterne nederst i hvert småaks. Blomsterstanden er først opret, men bliver nikkende ved frugtmodning. Frugthylstrene har en bred vingekant, som sandsynligvis kan fremme frøspredning med vinden.

Udbredelse 
Sand-star er udbredt langs Europas Atlanterhavskyst fra den Iberiske Halvø til det sydlige Norge, langs med den sydlige Østersøs kyster, samt i indlandklitter i Danmark, Holland, nordlige Tyskland og Polen.

Habitat 
Sand-star er meget almindelig på sandet jordbund, især langs kysten, fx i klitter.

Eksterne henvisninger 

 Flora Europaea: Carex arenaria
 Den virtuella floran (med udbredelseskort)

Kilder 
 Signe Frederiksen et al., Dansk flora, 2. udgave, Gyldendal 2012. .

Star, Sand-
Star, Sand-
Star-slægten
Udløber

En udløber (lat. stolon) er et botanisk-morfologisk fagord for et langt sideskud i eller lige under jordoverfladen. 

Udløbere kan ofte danne rødder og sætte oprette skud og derved lede til vegetativ formering.

Galleri 
Eksempler på planter med udløbere er Have-Jordbær, Væddeløber og Sand-star samt vinstokke .

Eksterne kilder og henvisninger
Haveabc.dk
Botanik
Botaniske fagord
Plantemorfologi
Greg Henderson

Gregory Henderson (født 9. oktober 1976 i Dunedin) er en tidligere professionel newzealandsk bane- og landevejscykelrytter. Han kom til det tyske hold T-Mobile Team i 2007 og skiftede i 2010 til engelske . Fra sæsonen 2012 skrev han kontrakt med .

Eksterne henvisninger 

Mandlige cykelryttere fra New Zealand
Josephine Touray

Josephine Maria Touray (født 6. oktober 1979 i Aarhus) er en dansk tidligere håndboldspiller.

Touray har spillet 115 A-landskampe, hvor hun har scoret 360 mål. Det giver en niendeplads på alle tiders landskamp-topscorerliste. Hun debuterede på A-landsholdet den 8. Maj 2001 og har været med til at vinde både EM-og OL-guld.

Touray har siden 2010 spillet for FIF hun kom til klubben efter et par år i SK Århus, hvor hun kom til i 2008. Hendes kontrakt var på daværende tidspunkt udløbet med FCK Håndbold, som ellers først ville udløbe i sommeren 2009. Hun har tidligere spillet for Bjerringbro, Viborg HK, Kolding IF og Ikast-Bording EH.

Touray er af gambisk og dansk afstamning.

Referencer

Eksterne henvisninger 
 

Håndboldspillere fra Danmark
Håndboldspillere fra Viborg HK
Håndboldspillere fra FC København Håndbold
Håndboldspillere fra Ikast-Brande Elite Håndbold
Håndboldspillere fra SK Aarhus
Håndboldspillere fra Kolding IF
Olympiske mestre fra Danmark
Personer fra Aarhus
Studenter fra Viborg Katedralskole
Amsterdam Centraal

Amsterdam Centraal (Asd) er hovedbanegård i Amsterdam. Den er en af de vigtigste jernbaneknudepunkter i Holland og bruges af ca. 150.000 passagerer dagligt ekskl. transferpassagerer. Den er ligeledes begyndelsespunktet for Amsterdam Metros linje 51, 53 og 54. Stationsbygningen er designet af P. J. H. Cuypers og A. L. van Gendt og åbnede i 1889. 

Stationen er pt. under ombygning, da man er ved at bygge en ny metrolinie, Nord/Syd linjen (metro linje 52).

Jernbanestationer i Holland
Centraal
Discobolus

Discobolus af Myron (også kendt som "Diskoskasteren") er en berømt romersk statue i marmor. Statuen er en kopi af en græsk original, som var lavet i bronze. Originalen er forsvundet.

Discobolus er 1,55 meter høj.

I forbindelse med OL i Athen 2004 kom en græsk 2 Euro mønt med Discobolus som motiv. 

Der er lavet en række kopier af statuen; bl.a. står der en i Botanisk Have og på Østerbro Stadion i København

Statuer